SCGP รายได้พุ่ง หนุนกำไรปี 63 โต 23% มาที่ 6.46 พันลบ.
SCGP รายได้พุ่ง หนุนกำไรปี 63 โต 23% มาที่ 6.46 พันลบ. จากช่วงเดียวกันของปีก่อนมีกำไรอยู่ที่ 5.27 พันลบ.
16 ก.พ. 2564

บริษัท เอสซีจี แพคเกจจิ้ง จำกัด (มหาชน) หรือ SCGP รายงานผลการดำเนินงานงวดปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานงวดปี 2563 มีกำไรเพิ่มขึ้น เนื่องจากมีรายได้จากการขายในปี 2563 เท่ากับ 92,786 ล้านบาท เพิ่มขึ้น 4% จากปีก่อน จากการที่บริษัทมีลูกค้าอยู่ในหลากหลายอุตสาหกรรม โดยเฉพาะกลุ่มสินค้าอุปโภคบริโภคที่มีความจำเป็นในชีวิตประจำวัน อาหารและเครื่องดื่ม สินค้าเกี่ยวกับการดูแลสุขภาพอนามัย การซื้อสินค้าผ่านระบบอีคอมเมิร์ซและการสร้างประโยชน์จากการผนึกพลัง (Synergy) จากการควบรวมกิจการในประเทศไทยและประเทศอินโดนีเซีย สำหรับ EBITDA ในปี 2563 เท่ากับ 16,876 ล้านบาท เพิ่มขึ้น 11% เมื่อเทียบกับปีก่อน โดยมี EBITDA margin ที่ 18% จากกลยุทธ์การมอบโซลูชันเพื่อตอบโจทย์ความต้องการของลูกค้า การออกแบบผลิตภัณฑ์ที่มีความสวยงามและมีนวัตกรรมใหม่ ๆ และการบริหารต้นทุนอย่างมีประสิทธิภาพ